Karlmaður var dæmdur í Héraðsdómi Reykjavíkur í 30 daga skilorðsbundið fangelsi 7. janúar fyrir kynferðisbrot með því að hafa að kvöldi 12. október 2019 smeygt farsíma sínum undir skilrúm á sturtuklefa kvenna og tekið myndir af konu sem þar var að baða sig . Með háttseminni hafi hann sært blygðunarsemi konunnar . Fram kemur í dómnum að maðurinn hafi játað skýlaust verknaðinn og iðrast gerða sinna . Þá hafi hann ekki áður hlotið dóm . Fyrir vikið hafi 30 daga skilorðsbundið fangelsi talist hæfileg refsing . Var hann enn fremur dæmdur til þess að greiða konunni 200 þúsund krónur í miskabætur auk vaxta en hún hafði krafist 600 þúsund króna . Þá var farsími mannsins gerður upptækur og hann dæmdur til þess að greiða samtals tæplega 600 þúsund krónur í málskostnað .